დამტკიცებულია პარტნიორთაკრების

2015 წლის 28 ოქტომბერი #27 სხდომისოქმით

(ცვლილებები შევიდა პარტნიორთა კრების

2017 წლის 25 იანვრის #31, 2017 წლის 07 აპრილის #33,

2018 წლის 26 თებერვლის #37 სხდომის ოქმებით)

შპს ქართულ**-**ამერიკულიუნივერსიტეტის

დ ე ბ უ ლ ე ბ ა

**თავი პირველი**

 **ზოგადი დებულებები**

**მუხლი 1.** უნივერსიტეტისიურიდიულისტატუსი

1. შპს ქართულ-ამერიკული უნივერსიტეტი (შემდგომში - უნივერსიტეტი) არის ავტორიზებული უმაღლესი საგანმანათლებლო დაწესებულება, რომელიც მოქმედებს, როგორც კერძო სამართლის იურიდიული პირი – შეზღუდული პასუხისმგებლობის საზოგადოება (#37, 26.02.2018);
2. უნივერსიტეტის სრული სახელწოდებაა – შპს ქართულ-ამერიკული უნივერსიტეტი;
3. უნივერსიტეტს აქვს შესაბამისი ბეჭედი, ბლანკი და საბანკო ანგარიში;
4. უნივერსიტეტის იურიდიული მისამართია: საქართველო, ქ. თბილისი, მერაბ ალექსიძის ქ. #10; (#33, 07.04.2017)
5. უნივერსიტეტი თავისი მიზნებიდან გამომდინარე მოქმედებს საქართველოს კონსტიტუციის, საქართველოს კანონმდებლობის, საქართველოს განათლებისა და მეცნიერების მინისტრის სამართლებრივი აქტების, არსებული სახელმწიფო საგანმანათლებლო სტანდარტების, უნივერსიტეტის წესდებისა და ამ დებულების საფუძველზე.

**მუხლი 2.** უნივერსიტეტის მისია

ქაუ-ს მისიაა მოწინავე სამეცნიერო-კვლევით და სასწავლო-პრაქტიკულ მოდელებზე ბაზირებული კვლევის წარმოება და ინოვაციური განათლების მიცემა, საყოველთაოდ აღიარებული მაღალი სოციალური და მორალური პასუხისმგებლობის მქონე კადრების წარმოება, რომელთა საშუალებითაც ქაუ:

* ორიენტირებულია იმ საზოგადოებრივი მისიის შესრულებაზე, რომელიც განპირობებულია ქართული საზოგადოების ეროვნული და ინტეგრაციული ინტერესებით. შესაბამისად, უნივერსიტეტი თავის წვლილს შეიტანს ჩვენი საზოგადოების ინტელექტუალური, კულტურული სოციალ-ეკონომიკური განვითარების საქმეში;
* ხელს უწყობს საგანმანათლებლო სივრცეში უნივერსიტეტის მთავარ უპირატესობათა გამოყენებით ცოდნის შექმნას, შენახვას და გადაცემას;
* საექსპერტო და კვლევითი საქმიანობის წარმოებით და ფარგლებში ხელს უწყობს ზოგადსაკაცობრიო და ეროვნული ღირებულებეის დამკვიდრებას, რითაც წაახალისებს სამოქალაქო თანამშრომლობისა და პასუხისმგებლობის გაღვიებას;
* უზრუნველყობს აკადემიური თავისუფლებისა და მთელი სიცოცხლის მანძილზე სწავლების პრინციპების ხელშეწყობას;
* ახორციელებს საერთაშორისო აკადემიური, სამეცნიერო და კულტურული თანამშრომლობის განვითარებას;
* უზრუნველყოფს საერთაშორისო და ეროვნული გამოცდილების შერწყმის გზით მაღალკვალიფიციურ საგანმანათლებლო მომსახურეობას. (#31, 25.01,2017)

**მუხლი 3.** უნივერსიტეტის მიზნები

1. საგანმანათლებლო დაწესებულება ახორციელებს სამი საფეხურის უმაღლეს აკადემიურ საგანმანათლებლო პროგრამებს, აქედან გამომდინარე მისი სახეა - უნივერსიტეტი;
2. უნივერსიტეტის მიზანია სასწავლო და კვლევითი საქმიანობის განხორციელება საქართველოს კანონმდებლობით დადგენილი წესით.

**მუხლი 4.** უნივერსიტეტის ამოცანები

უნივერსიტეტს დასახული მიზნის მისაღწევად აქვს შემდეგი ამოცანები:

ა. თანამედროვე ეროვნული და გლობალური ბაზრის მოთხოვნათა შესაბამისი მაღალკვალიფიციური სპეციალისტის მომზადება;

ბ. მაღალკვალიფიციური სპეციალისტის მომზადება, რომელსაც გამომუშავებული ექნება პროფესიული ჩვევები და თავს გაართმევს მის წინაშე დასმულ პრაქტიკულ ამოცანებს; აგრეთვე პროფესიული გამბედაობის გამომუშავება;

გ. საქართველოს სამეცნიერო, კულტურული და საგანმანათლებლო ტრადიციების შენარჩუნება და განვითარება დასავლურ (ევროპულ და ამერიკულ) საგანმანათლებლო სისტემებთან ინტეგრაციის გზით და შესაბამისი სპეციალისტების მომზადება;

დ. სამეცნიერო კვლევითი საქმიანობის წარმართვა და მეცნიერების ცალკეული დარგების განვითარების ხელშეწყობა;

ე. საგამომცემლო საქმიანობა და ინტელექტუალური პროდუქციის წარმოება;

ვ. თანამშრომლობის დამყარება საქართველოს და საზღვარგარეთის ქვეყნების სასწავლო დაწესებულებებთან და სამეცნიერო წრეებთან;

ზ. მომსახურეობის გაწევა სასწავლო, სამეცნიერო და სხვა სფეროებში;

თ.ნებისმიერი სამეწარმეო და სხვა სახის საქმიანობა რომელიც ნებადართულია საქართველოს კანონმდებლობით.

**მუხლი 5.** უნივერსიტეტის საქმიანობის ძირითადი მიმართულებები

უნივერსიტეტის საქმიანობის ძირითადი მიმართულებებია:

ა. სასწავლო და კვლევითი საქმიანობის ძირითადი მიმართულებების დამტკიცება;

ბ. უნივერსიტეტის წესდების, წინამდებარე დებულების, შინაგანაწესის, ეთიკის და დისციპლინური საფუძვლებისა და წესების დამტკიცება;

გ. აკადემიური და დამხმარე პერსონალის სამსახურში მიღების წესის დამტკიცება;

დ. ერთიანი ეროვნული გამოცდების ცალკეული საგნისთვის ძირითადი საგანმანათლებლო ერთეულების, სკოლების (ფაკულტეტების), მიერ წარდგენილი კოეფიციენტების დამტკიცება;

ე. საქართველოს კანონმდებლობით გათვალისწინებულ შემთხვევაში, ძირითადი საგანმანათლებლო ერთეულების, სკოლების (ფაკულტეტების) წარდგინებით, საერთო სამაგისტრო გამოცდისთვის კოეფიციენტის მინიჭების ან არმინიჭების თაობაზე გადაწყვეტილების მიღება; საერთო სამაგისტრო გამოცდისთვის კოეფიციენტის მინიჭების შემთხვევაში საერთო სამაგისტრო გამოცდის ტესტის ცალკეული ნაწილისთვის და მის მიერ განსაზღვრული გამოცდისთვის/გამოცდებისთვის კოეფიციენტების დამტკიცება, ხოლო კოეფიციენტის არმინიჭების შემთხვევაში მაგისტრატურაში ჩარიცხვის მიზნით, მაგისტრანტობის კანდიდატის მიერ საერთო სამაგისტრო გამოცდაში საქართველოს კანონმდებლობით დადგენილი წესით მინიმალური კომპეტენციის ზღვრის გადალახვის შემთხვევაში მის მიერ განსაზღვრული გამოცდისთვის/გამოცდებისთვის მინიჭებულ კოეფიციენტების გამოყენების შესახებ გადაწყვეტილების მიღება;

ვ. ძირითადი საგანმანათლებლო ერთეულების, სკოლების (ფაკულტეტების) წარდგინებით შესაბამის სპეციალობაში ან/და სხვა საგანში/საგნებში მაგისტრანტობის კანდიდატებისთვის გამოცდის განსაზღვრა;

ზ. საქართველოს განათლებისა და მეცნიერების მინისტრის ბრძანებით დადგენილი წესის შესაბამისად, საქართველოს კანონმდებლობით გათვალისწინებულ შემთხვევაში, ძირითადი საგანმანათლებლო ერთეულების, სკოლების (ფაკულტეტების) წარდგინებით მაგისტრანტობის კანდიდატებისთვის უმაღლესი საგანმანათლებლო დაწესებულების მიერ განსაზღვრული გამოცდის/გამოცდების ჩატარების წესის დამტკიცება;

თ. უნივერსიტეტის მართვის ორგანოებისა და თანამდებობის პირების არჩევა;

ი. საქართველოს კანონმდებლობით დადგენილი წესით უნივერსიტეტის ფინანსებისა და ქონების განკარგვა;

კ. საქართველოს განათლებისა და მეცნიერების სამინისტროს მიერ დამტკიცებული საერთაშორისო გამოცდების ჩამონათვალით გათვალისწინებულ გამოცდაში, რომლის გადალახვის შემთხვევაშიც პირს უფლება აქვს მონაწილეობა მიიღოს უმაღლესი საგანმანათლებლო დაწესებულების მიერ განსაზღვრულ გამოცდაში/გამოცდებში, მინიმალური კომპეტენციის ზღვრის დაწესება;

ლ. სამაგისტრო საგანმანათლებლო პროგრამის განხორციელების მიზნით, განათლების ხარისხის განვითარების ეროვნული ცენტრის თანხმობით ძირითადი საგანმანათლებლო ერთეულების, სკოლების (ფაკულტეტების) მიერ წარდგენილი სპეციალობის/სპეციალობების ჩამონათვალის შესაბამისობის განსაზღვრა საქართველოს მთავრობის მიერ დამტკიცებულ უმაღლესი საგანმანათლებლო დაწესებულებების მაგისტრატურის საგანმანათლებლო პროგრამულ მიმართულებებთან;

მ. საგანმანათლებლო პროგრამული მიმართულებების მიხედვით იმ მაგისტრანტობის კანდიდატთა ნუსხის დადგენა, რომელთაც უმაღლესი საგანმანათლებლო დაწესებულების მიერ განსაზღვრული გამოცდის/გამოცდების შედეგად მოიპოვეს შესაბამისი უმაღლესი საგანმანათლებლო დაწესებულების მაგისტრატურაში სწავლის გაგრძელების უფლება, და შეფასებისა და გამოცდების ეროვნული ცენტრისათვის წარდგენა.

**თავი მეორე**

**უნივერსიტეტის მართვა**

**მუხლი 6.** უნივერსიტეტისმართვისორგანოები

1. უნივერსიტეტის მართვის ორგანოები (მმართველი სუბიექტები):

ა. პარტნიორთა კრება;

ბ. პრეზიდენტი;

გ. პირველი ვიცე-პრეზიდენტი/გენერალური დირექტორი;

დ. ვიცე-პრეზიდენტი (ვიცე-პრეზიდენტები);

ე. აკადემიური საბჭო;

ვ. ხარისხის უზრუნველყოფის სამსახური;

1. სკოლის (ფაკულტეტის) მართვის ორგანოები (მმართველი სუბიექტები):

ა. სკოლის (ფაკულტეტის) დეკანი;

ბ. სკოლის (ფაკულტეტის) საბჭო.(#33, 07.04.2017)

**მუხლი 7.** უნივერსიტეტის პარტნიორთაკრება

1. უნივერსიტეტის მართვის უმაღლესი ორგანოა პარტნიორთა კრება;

2. პარტნიორთა კრება უფლებამოსილია:

ა. დანიშნოს და გაათავისუფლოს უნივერსიტეტის პრეზიდენტი;

ბ. უნივერსიტეტის პრეზიდენტის წარდგინებით, დანიშნოს და გაათავისუფლოს უნივერსიტეტის პირველი ვიცე-პრეზიდენტი/გენერალური დირექტორი, ვიცე-პრეზიდენტი (ვიცე-პრეზიდენტები) და ძირითადი საგანამანათლებლო ერთეულის - სკოლის (ფაკულტეტის) დეკანი;

გ. დაამტკიცოს უნივერსიტეტის მისია, უნივერსიტეტის დებულება, სტრატეგიული განვითარების გეგმა და სამოქმედო გეგმა; (#31, 25.01,2017; #37, 26.02.2018)

დ. დაამტკიცოს უნივერსიტეტის პრეზიდენტის ყოველწლიური ანგარიში უნივერსიტეტის საქმიანობის შესახებ და საჭიროების შემთხვევაში შეიმუშაოს შესაბამისი რეკომენდაციები;

ე. განახორციელოს შპს „ქართულ-ამერიკული უნივერსიტეტის“ წესდებით გათვალისწინებული სხვა უფლებამოსილება.

**მუხლი 8.** უნივერსიტეტის პრეზიდენტი

1. უნივერსიტეტის უმაღლესი თანამდებობის პირია პრეზიდენტი;
2. პრეზიდენტი წარმოადგენს უნივერსიტეტს როგორც ქვეყნის შიგნით, ისე მის ფარგლებს გარეთ;
3. პრეზიდენტი უფლებამოსილია, უნივერსიტეტის სახელით პირველ ვიცე-პრეზიდენტთან/გენერალურ დირექტორთან შეთანხმებით დადოს გარიგებები და შეთანხმებები;
4. პრეზიდენტი მოქმედებს საქართველოს კანონმდებლობის, შპს „ქართულ-ამერიკული უნივერსიტეტის“ წესდების, პარტნიორთა კრების გადაწყვეტილებებისა და უნივერსიტეტის წინამდებარე დებულების მიხედვით;
5. პრეზიდენტი, თავისი უფლებამოსილების ფარგლებში, გამოსცემს შიდა საუნივერსიტეტო აქტებს;
6. პრეზიდენტი პირველ ვიცე-პრეზიდენტთან/გენერალურ დირექტორთან, ვიცე პრეზიდენტთან (ვიცე-პრეზიდენტებთან), აკადემიურ საბჭოსთან და ძირითადი საგანმანათლებლო ერთეულების - სკოლების (ფაკულტეტების) დეკანებთან ერთად განსაზღვრავს უნივერსიტეტის საქმიანობის ძირითად მიმართულებებს, შეიმუშავებს უნივერსიტეტის განვითარების სტრატეგიულ გეგმას და უზრუნველყოფს მის ეფექტურ განხორციელებას;
7. პრეზიდენტი, პირველ ვიცე-პრეზიდენტთან/გენერალურ დირექტორთან შეთანხმებით ძირითადი საგანმანათლებლო ერთეულის - სკოლის (ფაკულტეტის) დეკანის შუამდგომლობის საფუძველზე შრომის კანონმდებლობის და ამ დებულების შესაბამისად, იწვევს და ათავისუფლებს აკადემიურ პერსონალს და მოწვეულ ლექტორებს;
8. პრეზიდენტი პირველ ვიცე-პრეზიდენტთან/გენერალურ დირექტორთან შეთანხმებით, შრომის კანონმდებლობის და ამ დებულების შესაბამისად, ნიშნავს და ათავისუფლებს უნივერსიტეტის ყველა სხვა თანამშრომელს;
9. პრეზიდენტი პირველ ვიცე-პრეზიდენტთან/გენერალურ დირექტორთან შეთანხმებით ძირითადი საგანამანათლებლო ერთეულების - სკოლის (ფაკულტეტის) დეკანის წარდგინებით, განსაზღვრავს უნივერსიტეტის აკადემიური პერსონალის და მოწვეული ლექტორების ხელფასს;
10. პრეზიდენტი, პირველი ვიცე-პრეზიდენტის/გენერალური დირექტორის წარდგინებით, განსაზღვრავს უნივერსიტეტის თანამშრომელთა ხელფასს;
11. პრეზიდენტი უნივერსიტეტის პარტნიორთა კრებას დასამტკიცებლად წარუდგენს პირველი ვიცე-პრეზიდენტის/გენერალური დირექტორის, ვიცე-პრეზიდენტის (ვიცე-პრეზიდენტების) და ძირითადი საგანამანათლებლო ერთეულის - სკოლის (ფაკულტეტის) დეკანის კანდიდატურებს;
12. პრეზიდენტი კონტროლს უწევს წინამდებარე დებულების განხორციელებას;
13. პრეზიდენტი ანგარიშვალდებულია პარტნიორთა კრების წინაშე;
14. პრეზიდენტს თავის საქმიანობის განხორციელებაში დახმარებას უწევს ასისტენტი, რომელსაც თანამდებობაზე ნიშნავს და ათავისუფლებს პრეზიდენტი.

**მუხლი 9.** უნივერსიტეტისპირველი ვიცე-პრეზიდენტი/გენერალური დირექტორი

1. პირველი ვიცე-პრეზიდენტი/გენერალური დირექტორი არის უნივერსიტეტის მმართველი ფინანსურ, მატერიალურ, ადმინისტრაციულ და ადამიანური რესურსების სფეროში;
2. პირველ ვიცე-პრეზიდენტს/გენერალურ დირექტორს თანამდებობაზე ამტკიცებს პარტნიორთა კრება პრეზიდენტის წარდგინებით;
3. პირველი ვიცე-პრეზიდენტი/გენერალური დირექტორი ადგენს დამხმარე პერსონალის სამსახურში მიღების წესს, მათი შრომის ანაზღაურების წესსა და პირობებს და დასამტკიცებლად წარუდგენს უნივერსიტეტის პრეზიდენტს;

4. პირველი ვიცე-პრეზიდენტი/გენერალურ დირექტორი ყოველწლიურად ამზადებს უნივერსიტეტის ბიუჯეტის პროექტს და დასამტკიცებლად წარუდგენს უნივერსიტეტის პრეზიდენტს და პარტნიორთა კრებას;

41. უნივერსიტეტის პირველი ვიცე-პრეზიდენტი/გენერალურ დირექტორი ამტკიცებს უნივერსიტეტის ერთწლიან სამოქმედო გეგმას; (#31, 25.01.2017; #37, 26.02.2018)

42.უნივერსიტეტის პირველი ვიცე-პრეზიდენტი/გენერალურ დირექტორი თავისი უფლებამოსილების ფარგლებში გამოსცემს ბრძანებას; (#31, 25.01,2017)

5. პირველი ვიცე-პრეზიდენტი/გენერალურ დირექტორი ანგარიშვალდებულია უნივერსიტეტის პრეზიდენტისა და პარტნიორთა კრების წინაშე.

**მუხლი 10.** უნივერსიტეტის ვიცე-პრეზიდენტი

1. უნივერსიტეტის ვიცე-პრეზიდენტს (ვიცე-პრეზიდენტებს) პრეზიდენტის წარდგინებით თანამდებობაზე ნიშნავს უნივერსიტეტის პარტნიორთა კრება;
2. ვიცე-პრეზიდენტი კოორდინირებას უწევს უნივერსიტეტის საქმიანობას კონკრეტულ სფეროში;
3. ვიცე-პრეზიდენტი ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 11.** უნივერსიტეტის აკადემიურისაბჭო

1. აკადემიური საბჭო არის ქართულ-ამერიკული უნივერსიტეტის წარმომადგენლობითი ორგანო, რომელიც აირჩევა უნივერსიტეტის ძირითადი საგანმანათლებლო ერთეულების - სკოლების (ფაკულტეტების) აკადემიური პერსონალის მიერ;
2. აკადემიური საბჭოს წევრები აირჩევიან ძირითადი საგანმანათლებლო ერთეულების სკოლების (ფაკულტეტების) საბჭოების მიერ თავიანთი შემადგენლობიდან ფარული კენჭისყრით. კანდიდატურის დასახელების უფლება აქვს საბჭოს წევრ მინიმუმ სამ კაციან ჯგუფს. თითოეულ კანდიდატურას ცალ-ცალკე ეყრება კენჭი, არჩეულად ჩაითვლება (ჩაითვლებიან) საუკეთესო შედეგების მქონე კანდიდატი (კანდიდატები);
3. აკადემიური საბჭოს წევრი შეიძლება იყოს პროფესორი და ასოცირებული პროფესორი;
4. აკადემიური საბჭოს შემადგენლობა განისაზღვრება 9 წევრით. ბიზნესისა და სამართლის, სოციალური მეცნიერებების და დიპლომატიის სკოლები (ფაკულტეტები) საბჭოში წარმოდგენილია 3 წევრით. ხოლო ყველა სხვა დანარჩენი სკოლები (ფაკულტეტები) საბჭოში წარმოდგენილია 1 წევრით; (#31, 25.01,2017)
5. აკადემიური საბჭოს უფლებამოსილების ვადა შეადგენს 4 წელს;
6. აკადემიური საბჭოს უფლებამოსილებაა:

ა. უნივერსიტეტის სამეცნიერო და აკადემიური სტრატეგიების განსაზღვრა;

ბ. უმაღლესი აკადემიური საგანმანათლებლო პროგრამების დამტკიცება;

გ. აკადემიური პერსონალის თანამდებობაზე არჩევის წესისა და პირობების დამტკიცება;

დ. პედაგოგიური დატვირთვის ზღვრული ოდენობის განსაზღვრა;

ე. უნივერსიტეტის ხარისხის უზრუნველყოფის სამსახურის დებულების დამტკიცება;

ვ. აკადემიური წოდების მინიჭება;

ზ. ემერიტუსის სტატუსის მინიჭება;

თ. ინტერნაციონალიზაციის პოლიტიკის დამტკიცება;

ი. საგანამანათლებლო პროგრამის დაგეგმვის, შემუშავებისა და განვითარების მეთოდოლოგიის დამტკიცება;

კ. საგანამანათლებლო პროგრამის სწავლის შედეგების შეფასების მექანიზმის დამტკიცება. (#37, 26.02.2018)

1. აკადემიური საბჭო იკრიბება საჭიროებისამებრ. აკადემიური საბჭოს სხდომა შეიძლება მოწვეულ იქნეს წევრთა ¼-ის მოთხოვნით;
2. აკადემიური საბჭოს სხდომებს იწვევს და უძღვება აკადემიური საბჭოს თავმჯდომარე, რომელსაც საბჭო ირჩევს თავისი შემადგენლობიდან ფარული კენჭისყრით, სიითი შემადგენლობის უმრავლესობით უფლებამოსილების ვადით;
3. აკადემიური საბჭოს სხდომა უფლებამოსილია, თუ მას ესწრება წევრთა სრული შემადგენლობის ნახევარზე მეტი;
4. აკადემიური საბჭოში გადაწყვეტილება მიიღება ღია კენჭისყრით დამსწრეთა უმრავლესობით;
5. აკადემიური საბჭოს გადაწყვეტილება ყველა იმ საკითხზე, რომელიც მის უფლებამოსილებას განეკუთვნება, მიიღება დადგენილების ფორმით;
6. აკადემიური საბჭოს სხდომები ფორმდება ოქმით, რომელსაც ხელს აწერს აკადემიური საბჭოს თავმჯდომარე და სხდომის მდივანი.

**მუხლი 12.** უნივერსიტეტისხარისხისუზრუნველყოფისსამსახური

1. უნივერსიტეტის სასწავლო და სამეცნიერო კვლევითი მუშაობა, აგრეთვე მისი პერსონალის კვალიფიკაციის ამაღლების ხარისხი ექვემდებარება სისტემატურ შეფასებას, რომლის შედეგები საჯარო და ხელმისაწვდომია ყველა დაინტერესებულ პირისთვის;
2. უნივერსიტეტში სასწავლო და სამეცნიერო კვლევითი მუშაობის, აგრეთვე პერსონალის კვალიფიკაციის ამაღლების ხარისხის სისტემატური შეფასების მიზნით იქმნება ხარისხის უზრუნველყოფის სამსახური, რომლის საქმიანობას კოორდინაციას უწევს უნივერსიტეტის ერთ-ერთი ვიცე-პრეზიდენტი;
3. უნივერსიტეტის ხარისხის უზრუნველყოფის სამსახური ხელს უწყობს საერთაშორისო საგანმანათლებლო სივრცეში უნივერსიტეტის ინტეგრაციას და ბოლონიის პროცესის პრინციპების განხორციელებას, თანამშრომლობს საქართველოში და საზღვარგარეთ არსებულ უმაღლესი საგანმანათლებლო დაწესებულების შესაბამის სამსახურებთან ხარისხის კონტროლის გამჭვირვალე კრიტერიუმებისა და მათი უზრუნველყოფის მეთოდოლოგიის ჩამოსაყალიბებლად;
4. უნივერსიტეტის ხარისხის უზრუნველყოფის სამსახური ხელს უწყობს სწავლების ხარისხის მაღალი დონის უზრუნველყოფას სწავლის, სწავლებისა და შეფასების თანამედროვე მეთოდების დანერგვის გზით;
5. უნივერსიტეტის ხარისხის უზრუნველყოფის სამსახურის ხემძღვანელს შესაბამისი ვიცე-პრეზიდენტის წარდგინებით თანამდებობაზე ნიშნავს უნივერსიტეტის პრეზიდენტი პირველ ვიცე-პრეზიდენტთან/გენერალურ დირექტორთან შეთანხმებით.

**თავი მესამე**

**უნივერსიტეტის სტრუქტურა**

**მუხლი 13.** უნივერსიტეტისსტრუქტურა

1. უნივერსიტეტის სტრუქტურა მტკიცდება პარტნიორთა კრების მიერ პრეზიდენტის წარდგინებით;
2. უნივერსიტეტის სტრუქტურულ რეორგანიზაციასთან დაკავშირებულ წინადადებას ამზადებს პრეზიდენტი და დასამტკიცებლად წარუდგენს პარტნიორთა კრებას;
3. ქართულ-ამერიკული უნივერსიტეტის სტრუქტურული ერთეულებია:

ა) სკოლა (ფაკულტეტი);

ბ) ბიბლიოთეკა;

გ) აკადემიური პროცესის მართვის სამსახური;

დ) ადმინისტრაციის მომსახურეობისა და საქმისწარმოების სამსახური;

ე) მარკეტინგის სამსახური;

ვ)კარიერის სამსახური;

ზ) განვითარების სამსახური;

თ) საერთაშორისო ურთიერთობების სამსახური;

ი) სტუდენტური ომბუდსმენის სამსახური;

კ) საინფორმაციო ტექნოლოგიების სამსახური;

ლ) საფინანსო სამსახური;

მ) იურიდიული სამსახური;

ნ) სამეურნეო სამსახური.(#33, 07.04.2017; #37, 26.02.2018)

**მუხლი 14.** სკოლა **(**ფაკულტეტი**)**

1. სკოლა (ფაკულტეტი) არის უნივერსიტეტის ძირითადი საგანმანათლებლო ერთეული. სკოლის (ფაკულტეტის) შემადგენლობაში შეიძლება შევიდეს სასწავლო, სამეცნიერო-კვლევითი (საპროფესორო, სამეცნიერო-კვლევითი ინსტიტუტი, ლაბორატორია, კლინიკა, პროგრამული მიმართულება და სხვ.) და დამხმარე სტრუქტურული ერთეულები. სკოლის სტრუქტურა განისაზღვრება სკოლის (ფაკულტეტის) დებულებით;
2. სკოლას (ფაკულტეტს) ხელმძღვანელობს დეკანი, რომელსაც თანამდებობაზე ნიშნავს პარტნიორთა კრება პრეზიდენტის წარდგინებით;
3. სკოლის (ფაკულტეტის) წარმომადგენლობითი ორგანოა სკოლის (ფაკულტეტის) საბჭო, რომლის შემადგენლობაში შედის სკოლის (ფაკულტეტის) აკადემიური პერსონალი;
4. სკოლის (ფაკულტეტის) საბჭო:

ა) დეკანის წარდგინებით შეიმუშავებს და უნივერსიტეტის აკადემიურ საბჭოს დასამტკიცებლად წარუდგენს სკოლაში (ფაკულტეტზე) რეალიზებულ სასწავლო და სამეცნიერო-კვლევით პროგრამებს;

ბ) დეკანის წარდგინებით შეიმუშავებს სკოლის (ფაკულტეტის) სტრუქტურასა და დებულებას;

გ) შეიმუშავებს და ამტკიცებს სკოლის (ფაკულტეტის) სადისერტაციო საბჭოსა და დოქტორანტურის დებულებას.

**მუხლი 15.** ბიბლიოთეკა

1. უნივერსიტეტის ბიბლიოთეკა ახორციელებს უნივერსიტეტის პერსონალისა და სტუდენტების თანამედროვე წიგნადი ფონდით, აგრეთვე ელექტრონული სახის და ციფრულ მატარებელზე არსებული რესურსებით უზრუნველყოფას;
2. უნივერსიტეტის ბიბლიოთეკის ხელმძღვანელს თანამდებობაზე ნიშნავს და ათავისუფლებს უნივერსიტეტის პირველი ვიცე-პრეზიდენტი/გენერალური დირექტორი;
3. უნივერსიტეტის ბიბლიოთეკის ძირითადი ფუნქციებია:

ა) საბიბლიოთეკო ფონდების ორგანიზება, სისტემატური შევსება მეცნიერული და კულტურული ღირებულების მქონე ქართული და უცხოური გამოცემებით, მათი დაცვა და მკითხველთათვის ხელმისაწვდომობის უზრუნველყოფა;

ბ) მონაცემთა ბაზების შექმნა, საზღვარგარეთის საბიბლიოთეკო ფონდების ხელმისაწვდომობის შემდგომი უზრუნველყოფა;

გ) საბიბლიოთეკო დარგში ინოვაციური პროცესების დანერგვის ხელშეწყობა;

დ) საბიბლიოთეკო საქმიანობის კოორდინაცია კანონმდებლობით დადგენილი წესით;

ე) საერთაშორისო, მათ შორის, საბიბლიოთეკო ორგანიზაციებთან, აგრეთვე საქართველოში მოქმედ ფონდებთან, საელჩოებთან და სხვა ორგანიზაციებთან თანამშრომლობა;

ვ) ზრუნვა საბიბლიოთეკო კადრების კვალიფიკაციის ამაღლებისათვის;

ზ) საბიბლიოთეკო პროცესების ავტომატიზაციის შემდგომი სრულყოფა;

თ) საბიბლიოთეკო ინტეგრირებული ავტომატიზებული სისტემის დანერგვა.

**მუხლი 16.** აკადემიური პროცესის მართვის სამსახური

1. უნივერსიტეტის აკადემიური პროცესის მართვის სამსახური :

ა. უზრუნველყოფს სასწავლო პროცესის გამართულ მუშაობას;

ბ. საქართველოს კანონმდებლობის შესაბამისად ამზადებს სასწავლო პროცესთან დაკავშირებული შიდა საუნივერსიტეტო აქტების პროექტებს;

გ. უზრუნველყოფს სასწავლო პროცესთან დაკავშირებული ინფორმაციის მოძიებასა და დამუშავებას;

დ. უზრუნველყოფს სტუდენტსა და უნივერსიტეტს შორის დასადები ხელშეკრულების პროექტის მომზადებას იურიდიულ სამსახურთან ერთად;

ე. შესაბამის სახელმწიფო ორგანოებთან შეთანხმებით უზრუნველყოფს უმაღლესი განათლების დამადასტურებელი სახელმწიფო დოკუმენტის - დიპლომის ფორმის შემუშავებას;

ვ. ახორციელებს უმაღლესი განათლების დამადასტურებელი სახელმწიფო დოკუმენტის დიპლომის დანართის გადამოწმებას;

ზ. თანამშრომლობს უფლებამოსილ სახელმწიფო დაწესებულებასთან საგანმანათლებლო რეესტრის წარმოების მიზნით;

1. სამსახური თავის უფლებამოსილებას ახორციელებს საგანმანათლებლო ერთეულების -სკოლების (ფაკულტეტების) შესაბამის სამსახურებთან და პერსონალთან კოორდინირებული მუშაობით და ზედამხედველობს მათ საქმიანობას;(#33, 07.04.2017)
2. სამსახური ანგარიშვალდებულია პრეზიდენტისა და პირველი ვიცე პრეზიდენტის/გენერალური დირექტორის წინაშე.

**მუხლი 17.** ადმინისტრაციული მომსახურეობისა და საქმისწაროების სამსახური

1. საქმისწარმოების სამსახურს ხელმძღვანელობს ადმინისტრაციის მენეჯერი;
2. საქმისწარმოების სამსახურის ფუნქციაში შედის:

ა. უნივერსიტეტში შემოსული კორესპონდენციის აღრიცხვა, ინფორმაციის შეტანა ელექტრონულ მონაცემთა ბაზაში, კორესპონდეციის დანიშნულებისამებრ გადაცემა-გადაგზავნა;

ბ. გასული კორესპონდენციის რეგისტრაცია და ადრესატისათვის მისი წარდგენის ორგანიზება;

გ. უნივერსიტეტის აქტების რეგისტრაცია;

დ. უნივერსიტეტის პერსონალის სამუშაოზე მიღების, გათავისუფლების, სხვა თანამდებობაზე გადაყვანის, მატერიალური წახალისების, დისციპლინური პასუხისმგებლობის დაკისრებისათვის საჭირო დოკუმენტაციის მომზადება;

ე. უნივერსიტეტის პერსონალის პირადი საქმეების წარმოება და შენახვა;

ვ. საარქივო მუშაობის ორგანიზება.

1. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 18.** მარკეტინგის სამსახური

1. მარკეტინგის სამსახური:

ა. უზრუნველყოფს უნივერსიტეტის საზოგადოებასთან ურთიერთობის საკითხებს;

ბ. ურთიერთობს სტუდენტებთან სტუდენტური პროექტებისა და ნოვატორული ინიციატივების ხელშეწყობის მიზნით;

გ. მომსახურეობას უწევს უნივერსიტეტის ვებ-გვერდს.

1. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე. (#37, 26.02.2018)

**მუხლი 181.** კარიერის სამსახური

* + - 1. კარიერის სამსახურის უფლებამოსილება:
* შრომის ბაზრის შესწავლა და ანალიზი;
* კარიერული მხარდაჭერის სერვისის ფუნქციონირების ხელშეწყობა;
* დამსაქმებელთა ბაზის ორგანიზება;
* ინფორმაციის მოძიება პოტენციურ დამსაქმებლებზე და მათთან თანამშრომლობა;
* სტუდენტების ხელშეწყობა მათი ცოდნის, ინტერესების, მისწრაფებების შესაბამისი დასაქმების შესაძლებლობებში და პროფესიულ თვითრეალიზებაში;
* სტუდენტების ინფორმირება შრომის ბაზრის შესაძლებლობების, პერსპექტივების შესახებ ინდივიდუალური და ჯგუფური კონსულტაციების საშუალებით;
* სტუდენტთა დახმარება CV-ის, სამოტივაციო წერილის და სამუშაოს ძიების პროცესში საჭირო სხვა დოკუმენტების მომზადებაში და დამსაქმებელთან ინტერვიუს წარმართვაში;
* რეგულარული ტრენინგების, შეხვედრების, დასაქმების ფორუმების ორგანიზება;
* დამსაქმებლებთან/პროფესიულ ორგანიზაციებთან ურთიერთობა, უნივერსიტეტის შესაბამისი სტრუქტურული ერთეულებთან და სკოლებთან ერთად, სტუდენტებისთვის დასაქმების სხვადასხვა შესაძლებლობების ხელშეწყობის მიზნით (სტაჟირება და სხვა);
* სტუდენტთა, კურსდამთავრებულთა, დამსაქმებელთა, პროფესიული ორგანიზაციების გამოკითხვა და ძირითად საგანმანათლებლო ერთეულებთან - სკოლებთან ერთად შედეგების ანალიზი;
* კვლევის წარმოება კურსდამთავრებულებთან მათ კარიერულ და აკადემიურ განვითარებასთან დაკავშირებით;
* სკოლების მიერ დასაქმების სფეროში გაწეული საქმიანობის შესახებ ინფორმაციის მიღება/შეჯამება;
* ძირითადი საგანმანათლებლო ერთეულების - სკოლებისთვის სისტემატიურად ინფორმაციის მიწოდება დასაგეგმ/დაგეგმილ და ჩატარებულ ღონისძიებებსა და აქტივობებზე.

2. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 19.** განვითარების სამსახური

1. უნივერსიტეტის განვითარების სამსახური უზრუნველყოფს უნივერსიტეტის მოკლევადიანი და გრძელვადიანი მიზნების განხორციელებისათვის აუცილებელი საშუალებების იდენტიფიცირებას, მიზნების შესრულებას და მონიტორინგს;
2. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 191.** საერთაშორისო ურთიერთობების სამსახური (#37, 26.02.2018)

1. საერთაშორისო ურთიერთობების სამსახური პასუხისმგებელია უნივერსიტეტის საქმიანობის ინტერნაციონალიზაციაზე;
2. საერთაშორისო ურთიერთობების სამსახური:

ა) უნვერსიტეტის ძირითად საგანმანათლებლო ერთეულებთან და შესაბამის სამსახურებთან კოორდნაციით შეიმუშავებს უნივერსიტეტის ინტერნაციონალიზაციის პოლიტიკას;

ბ) ეხმარება შესაბამის სტრუქტურებს და პირებს უცხოელ პარტნიორებთან სასწავლო/სამეცნიერი/კვლევითი აქტივობების განხორციელებაში;

გ) უზრუნველყოფს შესაბამისი ინფორმაციის შეგროვებას და დამუშავებას უნივერსიტეტის სხვადასხვა სამეცნიერო-კვლევით და გაცვლით პროგრამებში ჩასართავად;

დ) შესაბამის სამსახურებთან თანამშრომლობით ამზადებს საზღვარგარეთის უმაღლეს საგანმანათლებლო დაწესებულებებთან გასაფორმებელი ხელშეკრულების პროექტს;

ე) ხელს უწყობს სტუდენტთა და პროფესორ–მასწავლებელთა სტაჟირება–მივლინების პროცესს;

ვ) რეკომენდაციის უწევს უნივერსიტეტის სტუდენტს საზღვარგარეთ სასწავლებლად გამგზავრებასთან დაკავშირებით;

ზ) ხელს უწყობს სტუდენტთა საზღვარგარეთ მობილობის პროცესს.

1. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 192.** სტუდენტური ომბუდსმენის სამსახური (#37, 26.02.2018)

1. უნივერსიტეტში სტუდენტთა უფლებების დაცვას ზედამხედველობს სტუდენტური ომბუდსმენი;
2. სტუდენტურ ომბუდსმენთან იქმნება სამსახური;
3. სტუდენტური ომბუდსმენის სამსახური ხელს უწყობს სტუდენტურ ომბუდსმენს უფლებამოსილების განხორციელებაში;
4. სტუდენტური ომბუდსმენის უფლებამოსილება განისაზღვრება „შპს ქართულ-ამერიკული უნივერსიტეტის სტუდენტური ომბუდსმენის წესდებით“, რომელსაც ბრძანებით ამტკიცებს უნივერსიტეტის პრეზიდენტი.

**მუხლი 20.** საინფორმაციო ტექნოლოგიების სამსახური

1. უნივერსიტეტის საინფორმაციო ტექნოლოგიების სამსახური უზრუნველყოფს უნივერსიტეტის საინფორმაციო ტექნოლოგიებითა და კომუნიკაციის სახვადასხვა საშუალებებით აღჭურვას და ახორციელებს მათ მუდმივ განახლებას. იგი აგრეთვე უზრუნველყოფს სწავლების პროცესის მართვის სისტემების გამართულ და ეფექტურ ფუნქციონირებას;
2. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 21.** საფინანსო სამსახური

1. უნივერსიტეტის საფინანსო სამსახური:

ა. ახორციელებს უნივერსიტეტის ბიუჯეტის პროექტის შედგენას და შესრულების მონიტორინგს;

ბ. უზრუნველყოფს უნივერსიტეტის საბუღალტრო-ფინანსური საკითხების ორგანიზებას;

გ. ურთიერთობს საბანკო დაწესებულებებსა და საგადასახადო ორგანოებთან;

დ. უზრუნველყოფს უნივერსიტეტის ძირითადი აქტივების, სასაქონლო მატერიალური ფასეულობების აღრიცხვას და ინვენტარიზაციას.

1. სამსახური ანგარიშვალდებულია პირველი ვიცე-პრეზიდენტის/გენერალური დირექტორის წინაშე.

**მუხლი 22.** იურიდიული სამსახური

1. უნივერსიტეტის იურიდული სამსახური:

ა. უზრუნველყოფს უნივერსიტეტისა და მისი სტრუქტურული ერთეულების სამართლებრივ საქმიანობას;

ბ. თავისი კომპეტენციის ფარგლებში მონაწილეობს უნივერსიტეტის საქმიანობის მარეგულირებელი აქტების შემუშავებაში და უზრუნველყოფს მათ შესაბამისობას საქართველოს კანონმდებლობასთან;

გ. თავისი კომპეტენციის ფარგლებში ახორციელებს უნივერსიტეტის და ფაკულტეტის მართვის ორგანოების აქტების პროექტების სამართლებრივ ექსპერტიზას და ამზადებს დასკვნებს;

დ. უნივერსიტეტის მართვასა და საქმიანობასთან დაკავშირებით მოქმედი კანონმდებლობის საფუძველზე ამზადებს წინადადებებს;

ე. თავისი კომპეტენციის ფარგლებში განიხილავს შემოსულ კორესპონდენციას;

ვ. უზრუნველყოფს საჯარო ინფორმაციის გაცემასა და ხელმისაწვდომობას.

1. სამსახური ანგარიშვალდებულია პრეზიდენტისა და პირველი ვიცე-პრეზიდენტის/გენერალური დირექტორის წინაშე.

**მუხლი 23.** სამეურნეო სამსახური

1. უნივერსიტეტის სამეურნეო სამსახური ძირითადი ფუნქციებია:

ა. სამშენებლო-სარეკონსტრუქციო სამუშაოების წარმართვა;

ბ. შენობა ნაგებობების განათების, გათბობის, ლიფტის, საკანალიზაციო, წყალგაყვანილობის, სავენტილაციო, კავშირგაბმულობის, მიწისქვეშა კომუნიკაციების, უსაფრთხოების და სხვა სისტემების გამართული ფუნქციონირების უზრუნველყოფა;

გ. უნივერსიტეტის სტრუქტურული ერთეულების მომარაგება საჭირო მატერიალური ფასეულობებით, მასალებით, სამეურნეო ინვენტარით. სასაწყობო მეურნეობაზე კონტროლის განხორციელება;

დ. უნივერსიტეტის შენობა ნაგებობების, ეზოს, მატერიალურ ფასეულობათა მოვლა-პატრონობა, დასუფთავება, ნარგავების მოვლა;

ე. უნივერსიტეტის ბალანსზე რიცხული ამორტიზებული და ექსპლუატაციისათვის უვარგისი, ჩამოსაწერი ქონების შესახებ წინადადების მომზადება და წარდგენა.

1. სამსახური ანგარიშვალდებულია პირველი ვიცე-პრეზიდენტის/გენერალური დირექტორის წინაშე.

**მუხლი 24.** უნივერსიტეტისპერსონალი

უნივერსიტეტში არსებობს ადმინისტრაციული, აკადემიური, დამხმარე და მოწვეული პერსონალი.

**მუხლი 25.** უნივერსიტეტისადმინისტრაციული პერსონალი

უნივერსიტეტის ადმინისტრაციულ პერსონალს მიეკუთვნება: პრეზიდენტი, პირველი ვიცე პრეზიდენტი/გენერალური დირექტორი, ვიცე-პრეზიდენტი, სკოლის (ფაკულტეტის) დეკანი.

**მუხლი 26.** უნივერსიტეტისაკადემიურიპერსონალი

1. უნივერსიტეტის აკადემიური პერსონალი შედგება პროფესორებისა და ასისტენტებისაგან;
2. პროფესორების შემადგენლობას მიეკუთვნებიან პროფესორი, ასოცირებული პროფესორი და ასისტენტ-პროფესორი;
3. პროფესორები მონაწილეობენ სასწავლო პროცესსა და მეცნიერულ კვლევებში ან/და წარმართავენ მას;
4. ასისტენტი პროფესორის, ასოცირებული პროფესორის ან ასისტენტ-პროფესორის ხელმძღვანელობით ახორციელებს სასემინარო და კვლევით სამუშაოებს სკოლებში (ფაკლულტეტებზე) მიმდინარე სასწავლო პროცესის ფარგლებში;
5. აკადემიური თანამდებობის დაკავება შეიძლება მხოლოდ ღია კონკურსის წესით, რომელიც უნდა შეესაბამებოდეს გამჭირვალობის, თანასწორობისა და სამართლიანი კონკურენციის პრინციპებს;
6. აკადემიური თანამდებობების დასაკავებლად კონკურსის ჩატარების თარიღი და პირობები ქვეყნდება საქართველოს კანონმდებლობის და ამ დებულების შესაბამისად საბუთების მიღებამდე არანაკლებ 1 თვით ადრე;
7. კონკურსის ჩატარების წესს განსაზღვრავს აკადემიური საბჭო;
8. პროფესორის თანამდებობაზე 3 წლის ვადით შეიძლება არჩეულ იქნეს დოქტორის ან მასთან გათანაბრებული აკადემიური ხარისხის მქონე პირი, რომელსაც აქვს სამეცნიერო პედაგოგიური მუშაობის არანაკლებ ექვსი წლის გამოცდილება. დამატებითი პირობები შეიძლება განისაზღვროს უნივერსიტეტის აკადემიური საბჭოს მიერ. (#31, 25.01,2017; #33, 07.04.2017)

81. პროფესორის თანამდებობაზე უვადოდ შეიძლება აირჩეს პირი, რომელიც აკმაყოფილებს ამ მუხლის მე-8 პუნქტით დადგენილ მოთხოვნებს და რომელსაც აქვს განსაკუთრებული პროფესიული მიღწევები ან/და სამეცნიერო მიღწევები; (#33, 07.04.2017)

1. ასოცირებული პროფესორის თანამდებობაზე შეიძლება არჩეულ იქნეს დოქტორის ან მასთან გათანაბრებული აკადემიური ხარისხის მქონე პირი, რომელსაც აქვს სამეცნიერო პედაგოგიური მუშაობის არანაკლებ სამი წლის გამოცდილება. ასოცირებული პროფესორი თანამდებობაზე აირჩევა 3 წლის ვადით; (#31, 25.01,2017)
2. ასისტენტ-პროფესორის თანამდებობაზე შეიძლება არჩეული იქნეს დოქტორის ან მასთან გათანაბრებული აკადემიური ხარისხის მქონე პირი 3 წლის ვადით;
3. ასისტენტის თანამდებობაზე შეიძლება არჩეული იქნეს დოქტორანტი 3 წლის ვადით;
4. ამ მუხლის მე-8-მე-11 პუნქტებით გათვალისწინებული აკადემიური თანამდებობა შეიძლება დაიკავოს პროფესიული ნიშნით კვალიფიციურმა პერსონალმა. ამ შემთხვევაში პირის კვალიფიკაცია შეიძლება დასტურდებოდეს პროფესიული გამოცდილებით, სპეციალური მომზადებით ან/და პუბლიკაციებით. შესაბამისი კვალიფიკაციის მქონედ ითვლება პირი, რომელსაც აქვს პროგრამით გათვალისწინებული სწავლის შედეგების გამომუშავებისათვის აუცილებელი კომპეტენცია;
5. უნივერსიტეტი უზრუნველყოფს აკადემიური პერსონალის სამეცნიერო სწავლებისა და კვლევის თავისუფლებას და ქმნის მისი საქმიანობისათვის შესაბამის პირობებს;
6. აკადემიურ პერსონალთან შრომითი ხელშეკრულება იდება შრომის კანონმდებლობით განსაზღვრული წესით.

**მუხლი 261 .** პროფესორის ატესტაცია (#31, 25.01,2017)

1. პროფესორი, რომელსაც აკადემიური თანამდებობა უკავია უვადოდ, 5 წელიწადში ერთხელ ექვემდებარება ატესტაციას;
2. ატესტაცია ტარდება პრეზიდენტის ბრძანებით შექმნილი საატესტაციო კომისიის მიერ;
3. ატესტაცია ტარდება ორ ეტაპად: პროფესორის მიერ განხორციელებული აკადემიური საქმიანობის შეფასება და საჩვენებელი ლექცია;
4. ატესტაციის შედეგების საფუძველზე კომისია თითოეულ პროფესორთან დაკავშირებით ადგენს დასკვნას, რომლის საფუძველზე სკოლის (ფაკულტეტის) დეკანის შუამდგომლობით, უნივერსიტეტის პრეზიდენტი იღებს გადაწყვეტილებას პროფესორთან შრომითი ურთიერთობის შეწყვეტის ან გაგრძელების თაობაზე;
5. პროფესორის ატესტაციის პირობებს შეიმუშავებს უნივერსიტეტის ხარისხის უზრუნველყოფის სამსახური და დასამტკიცებლად წარუდგენს უნივერსიტეტის პრეზიდენტს.

**მუხლი 27.** აკადემიურიპერსონალის უფლებები

1. აკადემიურ პერსონალს უფლება აქვს:

ა) ჩარევის გარეშე განახორციელოს სწავლება, კვლევა, შემოქმედებითი საქმიანობა და სამეცნიერო ნაშრომების გამოქვეყნება;

ბ) საგანმანათლებლო პროგრამის ფარგლებში დამოუკიდებლად განსაზღვროს სასწავლო კურსის პროგრამების (სილაბუსების) შინაარსი, სწავლების მეთოდები და საშუალებები.

1. აკადემიური პერსონალი ვალდებულია:

ა) დაიცვას უნივერსიტეტის დებულება;

ბ) დაიცვას უნივერსიტეტის ეთიკის კოდექსი;

გ) შეასრულოს შრომითი ხელშეკრულებით ნაკისრი მოვალეობები;

დ) სამეცნიერო-შემოქმედებითი შვებულების დასრულების შემდეგ წარადგინოს ანგარიში ჩატარებული მუშაობის შესახებ.

**მუხლი 28.** დამხმარეპერსონალი

უნივერსიტეტის დამხმარე პერსონალს მიეკუთვნება უნივერსიტეტის საშტატო ნუსხით გათვალისწინებული უნივერსიტეტის საქმიანობისთვის აუცილებელი პირები.

**მუხლი 29.**  მოწვეული პერსონალი

1. უნივერსიტეტი უფლებამოსილია შრომითი ან ნარდობის ხელშეკრულებების საფუძველზე გარკვეული სამუშაოების განსახორციელებლად უნივერსიტეტში მოიწვიოს ნებისმიერი პირი;
2. უნივერსიტეტის მოწვეულ პერსონალს ძირითადად მიეკუთვნება მოწვეული ლექტორი, რომელიც საათობრივი ანაზღაურების წესით საკონტრაქტო საფუძველზე უფლებამოსილია გაუძღვეს სალექციო, სასემინარო, პრაქტიკულ და ლაბორატორიულ სამუშაოს.

**თავი მეოთხე**

**სტუდენტი**

**მუხლი 30.** სტუდენტის სტატუსი

1. ბაკალავრიატში სწავლის უფლება აქვს მხოლოდ იმ აბიტურიენტს, რომელმაც გაიარა შესაბამისი ერთიანი ეროვნული გამოცდები საქართველოს განათლებისა და მეცნიერების სამინისტროს მიერ დადგენილი წესის შესაბამისად;
2. ბაკალავრიატში სწავლა ერთიანი ეროვნული გამოცდების გავლის გარეშე დასაშვებია საქართველოს განათლებისა და მეცნიერების სამინისტროს მიერ დადგენილი წესით და დადგენილ ვადებში მხოლოდ:

ა) უცხო ქვეყნის მოქალაქეებისათვის ან მოქალაქეობის არმქონე პირებისათვის, რომლებმაც უცხო ქვეყანაში მიიღეს სრული ზოგადი ან მისი ეკვივალენტური განათლება;

ბ) საქართველოს მოქალაქეებისათვის, რომლებმაც უცხო ქვეყანაში მიიღეს სრული ზოგადი ან მისი ეკვივალენტური განათლება და სრული ზოგადი განათლების ბოლო 2 წელი ისწავლეს უცხო ქვეყანაში;

გ) პირებისათვის, რომლებიც სწავლობენ/სწავლობდნენ და მიღებული აქვთ კრედიტები უცხო ქვეყანაში ამ ქვეყნის კანონმდებლობის შესაბამისად აღიარებულ უმაღლეს საგანმანათლებლო დაწესებულებაში;

1. მაგისტრატურაში სწავლის უფლება აქვს მხოლოდ იმ მაგისტრანტობის კანდიდატს, რომელმაც საქართველოს კანონმდებლობით დადგენილი წესით წარმატებით გადალახა საქართველოს კანონმდებლობით დადგენილი მინიმალური კომპეტენციის ზღვარი;
2. მაგისტრანტობის კანდიდატი გადის უნივერსიტეტის მიერ განსაზღვრულ გამოცდაზე/გამოცდებზე (გასაუბრებაზე);
3. მაგისტრატურაში სწავლა საერთო სამაგისტრო გამოცდების გავლის გარეშე დასაშვებია საქართველოს განათლებისა და მეცნიერების სამინისტროს მიერ დადგენილი წესით და დადგენილ ვადებში მხოლოდ:

ა) მაგისტრანტობის კანდიდატებისათვის, რომლებმაც უცხო ქვეყანაში მიიღეს შესაბამისი უმაღლესი განათლების აკადემიური ხარისხის დამადასტურებელი დოკუმენტი;

ბ) პირებისათვის, რომლებიც სწავლობენ/სწავლობდნენ და მიღებული აქვთ კრედიტები უცხო ქვეყანაში ამ ქვეყნის კანონმდებლობის შესაბამისად აღიარებულ უმაღლეს საგანმანათლებლო დაწესებულების მაგისტრატურაში;

გ) მაგისტრანტობის კანდიდატებისათვის, რომლებიც უმაღლეს საგანმანათლებლო დაწესებულებაში ჩაირიცხნენ ამ დებულების მე-2 პუნქტით განსაზღვრული წესით ;

1. დოქტორანტურაში მიღების წესი განისაზღვრება უნივერსიტეტის ძირითადი საგანმანათლებლო ერთეულის - სკოლის (ფაკულტეტის) დოქტორანტურისა და სადისერტაციო საბჭოს დებულების შესაბამისად;
2. სტუდენტის სტატუსის შეჩერების საფუძველია:

ა)პირადი განცხადება;

ბ)აკადემიური შვებულება;

გ)ავადმყოფობა;

დ)უცხო ქვეყანაში, უმაღლეს საგანმანათლებლო დაწესებულებაში სწავლა;

ე)სამხედრო სავალდებულო სამსახური;

ვ)ფინანსური დავალიანება;

1. სტუდენტის სტატუსის შეწყვეტის საფუძველია:

ა)პირადი განცხადება;

ბ)პროგრამით გათვალისწინებული სწავლის შედეგების მიღწევის შეუძლებლობა;

გ) სტუდენტის სტატუსთან შეუთავსებელი ქმედების განხორციელება, ეთიკის კოდექსის დარღვევა.

**მუხლი 31.** სტუდენტისუფლებები

1. სტუდენტს უფლება აქვს:

ა. მიიღოს ხარისხიანი განათლება;

ბ. მონაწილეობა მიიღოს მეცნიერულ კვლევაში;

გ. უნივერსიტეტის დებულებით, შინაგანაწესითა და სხვა დებულებებით დადგენილი წესით თანაბარ პირობებში ისარგებლოს უმაღლესი საგანმანათლებლო დაწესებულების მატერიალურ-ტექნიკური, საბიბლიოთეკო, საინფორმაციიო და სხვა საშუალებებით;

დ. ამოღებულია (#37, 26.02.2018);

ე. თავისუფლად დააფუძნოს ან/და გაერთიანდეს სტუდენტურ ორგანიზაციებში თავისი ინტერესების შესაბამისად;

ვ. თავისუფლად გამოხატოს საკუთარი აზრი და დასაბუთებული უარი თქვას იმ იდეათა გაზიარებაზე, რომელსაც სთავაზობენ სასწავლო პროცესის მიმდინარეობისას;

ზ. საქართველოს კანონმდებლობითა და მიმღები უმაღლესი საგანმანათლებლო დაწესებულების წესდებით განსაზღვრული წესით სწავლების მეორე წლიდან გადავიდეს სხვა უმაღლეს საგანმანათლებლო დაწესებულებაში, ხოლო სახელმწიფო დაფინანსების გადატანის წესს განსაზღვრავს საქართველოს განათლებისა და მეცნიერების მინისტრი;

თ. საქართველოს განათლებისა და მეცნიერების მინისტრის ბრძანებით დადგენილი წესით გადავიდეს სხვა უმაღლესი საგანმანათლებლო დაწესებულების მაგისტრატურის საგანმანათლებლო პროგრამაზე; საგანმანათლებლო პროგრამული მიმართულებისთვის, მათ შორის პრიორიტეტული საგანმანათლებლო პროგრამული მიმართულებისთვის, გამოყოფილი სახელმწიფო სასწავლო სამაგისტრო გრანტის დაფინანსების წლიური მოცულობის საქართველოს კანონმდებლობით განსაზღვრული პროცენტული მაჩვენებლის ფარგლებში მოპოვებული სახელმწიფო სასწავლო სამაგისტრო გრანტი გადაიტანოს მაგისტრატურის სხვა აკრედიტებულ საგანმანათლებლო პროგრამაზე გადასვლისას, თუ სწავლას გააგრძელებს იმავე საგანმანათლებლო პროგრამულ მიმართულებაზე ან პრიორიტეტულ საგანმანათლებლო პროგრამულ მიმართულებაზე იმ უმაღლეს საგანმანათლებლო დაწესებულებაში, რომელიც ამ კანონით დადგენილი წესით გაერთიანებულია ერთიან სამაგისტრო საგამოცდო ქსელში;

ი. საქართველოს კანონმდებლობისა და ამ დებულების შესაბამისად სახელმწიფოსგან, უმაღლესი საგანმანათლებლო დაწესებულებისაგან ან სხვა წყაროებიდან მიიღოს სტიპენდია, ფინანსური ან მატერიალური დახმარება, სხვა სახის შეღავათები;

კ. აირჩიოს საგანმანათლებლო პროგრამა;

ლ. მონაწილეობა მიიღოს ინდივიდუალური საგანმანათლებლო პროგრამის შემუშავებაში;

მ. პერიოდულად მოახდინოს აკადემიური პერსონალის მუშაობის შეფასება;

ნ. განახორციელოს საქართველოს კანონმდებლობით მისთვის მინიჭებული სხვა უფლებამოსილება;

1. უნივერსიტეტი შეზღუდული შესაძლებლობის მქონე სტუდენტებისათვის აწესებს შეღავათებს მათი სრულფასოვანი განათლებისათვის აუცილებელი პირობების შესაქმნელად.

 **მუხლი 32.** სტუდენტისვალდებულებები

1. სტუდენტი ვალდებულია უნივერსიტეტის მიერ დადგენილი პროგრამის მიხედვით ისწავლოს ყველა ის დისციპლინა, რომელიც საკუთარი სურვილით აირჩია, გათვალისწინებულია სასწავლო გეგმით და რომლის სწავლება სავალდებულოა;
2. სტუდენტი ვალდებულია დაიცვას უმაღლესი საგანმანათლებლო დაწესებულების დებულება და ეთიკისა და ქცევის კოდექსი.

**მუხლი 33.** (#37, 26.02.2018)

**თავი მეხუთე**

**უნივერსიტეტის რეორგანიზაცია და ლიკვიდაცია**

**მუხლი 34.** რეორგანიზაცია

უნივერსიტეტის საქმიანობის შეცვლა ან შეწყვეტა, აგრეთვე უნივერსიტეტის სხვაგვარი რეორგანიზაცია ხორციელდება უნივერსიტეტის პარტნიორთა კრების გადაწყვეტილებით.

**მუხლი 35.** ლიკვიდაცია

უნივერსიტეტის ლიკვიდაცია ხორციელდება უნივერსიტეტის პარტნიორთა კრების გადაწყვეტილებით, საქართველოს კანონმდებლობით დადგენილი წესით.

**თავი მეექვსე**

**დასკვნითი დებულებები**

**მუხლი 36**. დებულებაში ცვლილებების შეტანა

წინამდებარე დებულებაში ცვლილებების შეტანა შეიძლება განხორციელდეს პარტნიორთა კრების გადაწყვეტილებით.